Verdenscupen i kombinert

**Verdenscupen i kombinert** er en årlig konkurranse arrangert av FIS. Den ble første gang arrangert i sesongen 1983/84, da med individuelle konkurranser for menn. Fra sesongen 1999/2000 inngår lagkonkurranser for menn. Verdenscup for kvinner ble arrangert første gang i sesongen 2020/21.

## Historikk

Antall renn per sesong har økt fra sju den første sesongen i 1983/84, til det fra midten av 2000-tallet har blitt avviklet rundt 20 renn årlig. De fleste rennene gås i Europa, særlig i Norge, Finland, Estland, Tyskland, Østerrike og Italia. 

De fleste rennene arrangeres etter Gunder-metoden, med skihopping først og så langrenn. Enkelte renn blir arrangert med fellesstart i langrenn først og så hopprenn, der tidsdifferansene fra langrennet omregnes til poengdifferanse i hopprennet. Kompaktrennene arrangeres med skihopping først, der vinneren starter langrennet og de påfølgende utøverne gis et flatt tidstillegg på seks sekunders intervaller etter plassering i hopprennet. Utøveren som kom på 2.-plass i hopprennet starter langrennet seks sekunder etter vinneren av skihoppingen, den på 3.-plass starter 12 sekunder etter vinneren, 4.-plass 18 sekunder etter, og så videre. Hvor mange poeng man har oppnådd i hopprennet har derfor ingen betydning i kompaktrennene. Det arrangeres trippelrenn, som eksempelvis Ruka-trippelen ved Kuusamo i Finland og Kombinerttrippelen i Seefeld i Østerrike, der det deles ut verdenscuppoeng både etter enkeltrenn og sammenlagt etter tre renn. 

Det deles ut poeng til de 40 beste i hvert individuelle renn etter en poengberegningstabell. I ordinære individuelle renn får vinneren 100 poeng, mens etappevinnere av et trippelrenn får 50 poeng. Sammenlagtvinneren av et trippelrenn får 200 poeng. Det deles også ut nasjonspoeng i stafetter, blandede stafetter og lagsprinter. Utøverne som har samlet flest poeng gjennom sesongen, vinner verdenscupen sammenlagt og får verdenscuptrofeet, som er en krystallkule som veier 9 kg. Det kåres også vinnere av delkonkurranser, som nasjonscupen, beste langrennsløper, beste skihopper og kompaktcupen. Sammenlagtvinnere av delkonkurransene får en mindre krystallkule som veier 3,5&nbsp;kg. Dersom en sesong er avsluttet med to eller flere utøvere med lik høyeste poengsum, blir utøveren med flest seire i enkeltrenn kåret til vinner. 

Tidligere ble det delt ut verdenscup-poeng i renn som ble arrangert i forbindelse med verdensmesterskap og vinter-OL, men mesterskapsrennene inngår ikke lenger i verdenscupen. Vinter-OL 1994 var siste gang det ble det utdelt verdenscup-poeng i olympiske renn, og Ski-VM 1999 var siste gang i verdensmesterskap.

## Verdenscupene
Det arrangeres cuper i flere kategorier for både menn og kvinner. 
***Individuelt** &mdash; De utøverne som har samlet flest poeng sammenlagt i individuelle renn gjennom hele sesongen. Samtlige individuelle renn er tellende.
***Beste langrennsløper** &mdash; De utøverne som har samlet flest poeng i langrennsdelen, etter de respektive utøveres oppnådde langrennstid/plassering i hvert enkelt renn. 
***Beste skihopper** &mdash; De utøverne som har samlet flest poeng i hoppdelen, etter de respektive utøveres oppnådde plassering/poeng i hvert enkelt renn. 
***Nasjonscup** &mdash; En nasjons samlede oppnådde poeng fra individuelle renn, stafetter, lagsprintstafetter og miks-stafetter.
***Kompaktcup** &mdash; De utøverne som har samlet flest poeng sammenlagt i egne Kompakt-renn gjennom hele sesongen. Samtlige kompakt-renn er tellende.

## Poengberegning
Poengberegningen som ble tatt i bruk fra og med sesongen 2023/24.

### Tidligere poengberegninger
Denne poengberegningen var i bruk fra sesongen 2002/03 til og med 2022/23.

## Verdenscupen sammenlagt
### Individuelt

### Nasjonscupen

### Beste skihopper

### Beste langrennsløper

### Kompakt
*Arrangert for første gang i sesongen 2023/24.

### Fellesstart
*Arrangeres for første gang i sesongen 2024/25.

### Sprint
* Arrangert fra 2000/01-sesongen til og med sesongen 2007/08

## Statistikk
*Oppdatert per [[Verdenscupen i kombinert 2025/26]]*

### Menn

### Kvinner

## Referanser


## Kilder
*Hall of Fame - Nordic Combined World Cup Total, Men hos firstskisport.com
*Hall of Fame - Nordic Combined World Cup Sprint, Men hos firstskisport.com
*Hall of Fame - Nordic Combined World Cup Victories and Podiums, Men hos firstskisport.com
*Hall of Fame - Nordic Combined World Cup Victories Statistics, Men hos firstskisport.com
*Hall of Fame - Nordic Combined World Cup Victories and Podiums, Women hos firstskisport.com

## Eksterne lenker
* Verdenscupstilling
* Kalender og resultat